Publication: Magyar Közlöny
Issue: MK-2002-138 (Year: 2002, Number: 138)
Era: 1990-2004
Section: 1996. évi XLIII. törvény (a továbbiakban: Hszt.)
Paragraph Index: 156

a) A kiemelt fõtisztviselõi karba történõ felvételre pályázatot nyújthat be és kormányzati fõtisztviselõnek kinevezhetõ az a felsõfokú végzettséggel, jogi vagy közigazgatási szakvizsgával vagy a szakvizsga alól adott OKV elnökségi teljes körû mentesítéssel, legalább ötéves közigazgatási gyakorlattal és államilag elismert, legalább középfokú nyelvvizsgával rendelkezõ köztisztviselõ, aki a Miniszterelnöki Hivatalban, minisztériumban, illetve a Kormány irányítása vagy felügyelete alatt álló központi közigazgatási szervnél, illetve azok területi és helyi szervénél, a megyei, fõvárosi közigazgatási hivatalnál közszolgálati jogviszonyban áll, valamint a nemzetgazdaság jogszerû mûködéséhez szükséges nemzetbiztonsági feltételeknek megfelel, továbbá a Ktv.-ben meghatározott módon vagyonnyilatkozatot tesz. A fõtisztviselõ feladata, hogy munkakörének, beosztásának ellátása során segítse a közigazgatási stratégiai döntések, programok elõkészítését és végrehajtását, az európai integrációval összefüggõ kormányzati feladatok ellátását, az igazgatási ágazatpolitikai szempontok gyakorlati érvényesítését, és elvégezze a miniszterelnök — vagy megbízásából a Miniszterelnöki Hivatalt vezetõ miniszter — által esetenként meghatározott feladatokat. A fõtisztviselõ kormányzati érdekbõl a miniszterelnök döntése alapján — a köztársasági elnök kinevezési jogkörét nem érintve — végzettségének, képzettségének megfelelõen, beleegyezése nélkül is áthelyezhetõ az elsõ bekezdésben felsorolt közigazgatási szervhez. A fõtisztviselõ köteles részt venni a feladatai ellátásához szükséges és erre szervezett továbbképzéseken. A fõtisztviselõ jogaira és kötelezettségeire, elõmenetelére és illetményére a Ktv. és egyéb jogszabályok az irányadóak.

Source: https://magyarkozlony.hu/hivatalos-lapok/985de248904e70e1ac585f01e9a8091a91b71265/dokumentumok/c5376425a041ac5bb36538297f4355340f1e3b4d/letoltes